Dne 25. septembra 2014 je Svet pooblastil Komisijo za pogajanja o spremembi Sporazuma, da bi se vključila dodatna področja sodelovanja. Komisija in FAA sta tako izpogajali sporazum o spremembi Sporazuma. Na podlagi ustreznega sklepa Sveta je bil medtem v imenu Unije podpisan sporazum o spremembi Sporazuma. Sporazum o spremembi Sporazuma bi bilo treba sedaj odobriti na podlagi člena 100(2) in člena 218(6)(a) Pogodbe o delovanju Evropske unije.

Obe strani sta ugotovili, da bi bilo treba kot prednostno nalogo razviti tesnejše sodelovanje na področju licenciranja in usposabljanja pilotov, in sta zadolžili strokovnjake, da preučijo možnosti in pripravijo tehnične predloge. Rezultati te preučitve so potrdili, da je razširitev Sporazuma na dodatna področja sodelovanja in priznavanja izvedljiva in potrebna.

Namen Sporazuma je med drugim zagotoviti ohranitev visoke stopnje sodelovanja in usklajevanja med Združenimi državami in Evropsko unijo na področjih, ki spadajo v področje uporabe Sporazuma.

(6)aerodromi ter

(7)službe zračnega prometa in upravljanje zračnega prometa.

V člen 5 so zato bile uvedene spremembe.

1.3.Časovni razpored za dokončno uvedbo spremembe

Časovni razpored za dokončno uvedbo te spremembe je bistvenega pomena v okviru predhodnega dela, ki je bilo opravljeno za sprejetje in vključitev nove priloge k Sporazumu z naslovom „Licenciranje pilotov“.

V skladu z Uredbo (ES) št. 216/2008 mora pilot, ki prebiva v Evropski uniji, pridobiti licenco pilota, ki jo izda država članica. Uredba Komisije (EU) št. 1178/2011 imetnikom licenc, ki jih je izdala tretja država, ponuja rešitev, ki pilotom omogoča, da bodisi potrdijo tujo licenco za obdobje enega leta bodisi jo za stalno spremenijo. Vendar je med pogajanji o Uredbi Komisije (EU) št. 1178/2011 postalo jasno, da se nacionalni predpisi, čeprav so usklajeni na določeni ravni, med seboj bistveno razlikujejo pri obravnavanju licenc tretjih držav. Posledica bi lahko bila veliko število imetnikov tuje licence športnega pilota (več kot 10 000), ki ni skladna z evropskim sistemom. Treba je opozoriti, da so tisti, ki bi jih to lahko zadevalo, večinoma evropski državljani, ki so imetniki licence športnega pilota, ki so jo izdale ZDA. Sprememba teh licenc v skladu z Uredbo Komisije (EU) št. 1178/2011 lahko imetnikom licence športnega pilota povzroči precejšnje dodatne finančne in organizacijske stroške.

Zato je bilo v skladu z dogovorom z državami članicami, Evropskim parlamentom in letalsko industrijo v Uredbo Komisije (EU) št. 1178/2011 vključeno prehodno obdobje, da bi se dalo na voljo dovolj časa za pogajanja o Prilogi k Sporazumu, katere cilj je olajšanje spremembe licenc športnega pilota, ki so jih izdale ZDA.

Ob upoštevanju ustreznih določb in rokov iz Uredbe Komisije (EU) št. 1178/2011 (z dne 8. aprila 2017) se vključitev nove priloge o licenciranju pilotov v Sporazum šteje za nujno. Zato je treba Sporazum nemudoma spremeniti.

2.REZULTATI POSVETOVANJ Z ZAINTERESIRANIMI STRANMI IN OCEN UČINKA

Sporazum o spremembi Sporazuma je bil izpogajan med Komisijo in FAA na podlagi členov 2.C in 19.B Sporazuma.

Letalski sektor na splošno dosledno zagovarja tesnejše sodelovanje, priznavanje in usklajevanje med dvema največjima trgoma, tj. ZDA in EU, da bi se zmanjšali nepotrebni transakcijski stroški, ki k varnosti prispevajo le malo ali nič, zmanjšujejo pa splošno konkurenčnost industrije. Takšne prednosti so posebej zanimive v tem času, ko v drugih delih sveta na trg vstopajo novi udeleženci.

Primerjava regulativnih okvirov EU in ZDA je pokazala, da bi bilo priporočljivo na obeh straneh Atlantika nadalje poenostaviti regulativne zahteve in postopke, in sicer na vseh področjih iz točke 1.2 zgoraj. Večja uskladitev teh dveh sistemov bo omogočila znatne prihranke pri organizacijski strukturi, virih, programih usposabljanja, notranjih postopkih in nadzornih programih.

Dodatne priloge k Sporazumu, ki so potrebne za učinkovito izvajanje vzajemnega priznavanja na določenem področju, bodo pripravljene in sprejete po posebnih postopkih, predvidenih v sporazumu in Sklepu 2011/719/EU. Te priloge bodo predmet ločenih in dodatnih predlogov Komisije za sklepe Sveta.

3.PRAVNI ELEMENTI PREDLOGA

Ko bi predlagani sporazum o spremembi začel veljati, bi omogočil sodelovanje na dodatnih področjih, s katerim se strinjata obe pogodbenici, kar bo predmet sprejetja ustreznih prilog za vsako novo področje s strani Dvostranskega nadzornega odbora, v skladu s spremenjenim členom 5 in členom 19B Sporazuma.

Pravna podlaga

Člen 100(2) v povezavi s členom 218(6)(a) Pogodbe o delovanju Evropske unije.

Kot del ozadja je treba omeniti člen 12(1) Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu. Ta predvideva možnost priznavanja sporazumov med Evropsko unijo in tretjimi državami, v skladu s katerimi lahko organi v državah članicah izdajo certifikate na podlagi certifikatov, ki so jih izdali letalski organi tretje države.

4.PRORAČUNSKE POSLEDICE

Ni vpliva na proračun EU.